Diari Oficial de la Generalitat Valenciana


Sumari del DOGV 9787, del 13-02-2024 (2024/1146)

Extracte de la Resolució de 31 de gener de 2024, del vicerector de Internacionalització i Comunicació de la Universitat Politècnica de València, per la qual es convoquen les beques del Programa MERIDIES-Cooperació 2024 per a la participació de l'alumnat en projectes de cooperació al desenvolupament en països d'Àfrica, Àsia i Llatinoamèrica.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9787

Data del DOGV
:   13-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1146


Data del document
:   31-01-2024

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València

Extracte de la Resolució de 31 de gener de 2024, del vicerector de Internacionalització i Comunicació de la Universitat Politècnica de València, per la qual es convoquen les beques del Programa MERIDIES-Cooperació 2024 per a la participació de l'alumnat en projectes de cooperació al desenvolupament en països d'Àfrica, Àsia i Llatinoamèrica. [2024/1146]  
BDNS (identif.): 743152.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/743152  
  
Primera. Objecte de la convocatòria  
Meridies-Cooperació és un programa de mobilitat internacional del Centre de Cooperació al Desenvolupament (CCD) de la UPV per a la participació de l'alumnat en projectes i accions de cooperació al desenvolupament en països amb un índex de desenvolupament humà mitjà-baix. D'aquesta manera, les persones seleccionades col·laboren durant un període d'entre 3 i 5 mesos amb universitats, organitzacions no governamentals de desenvolupament (ONGD), organismes internacionals, entitats socials i altres actors del sistema internacional de cooperació al desenvolupament.  
  
Segona. Crèdit pressupostari i quantia de les ajudes  
El Centre de Cooperació al Desenvolupament (CCD) destina per a aquesta convocatòria un màxim de 99.720 euros, aplicables a l'exercici 2024, de l'aplicació pressupostària 00802000042240000. En cas de no esgotar els fons, el CCD es reserva la potestat d'obrir una nova convocatòria del programa mitjançant la publicació corresponent en el DOGV.  
Amb caràcter general, l'ajuda econòmica finançada sota el programa Meridies-Cooperació és la següent:  
  
- Borsa de viatge (bitllets de transport, vacunes i visats): 1.100 euros  
- Ajuda per a allotjament i manutenció: 450 euros al mes  
- Assegurança mèdica  
  
Tercera. Persones destinatàries  
La persona sol·licitant ha d'estar matriculada en una titulació oficial de la UPV, grau o màster, durant el període en el qual se sol·licita i en el qual es gaudeix de l'ajuda. A més, ha de complir els requisits següents:  
  
- Queda exclòs l'alumnat de doctorat, de títols propis (matrícules del CFP), d'intercanvi acadèmic (Erasmus, Sèneca, etc.) o el que gaudeix d'una ajuda de mobilitat d'un altre país per a realitzar estudis a la UPV.  
- La titulació ha de correspondre's amb la requerida en els termes de referència de la destinació sol·licitada (vegeu la llista de places disponibles en la pàgina web del CCD). Quan la titulació acadèmica no siga requisit imprescindible, s'han de tenir coneixements suficients per a fer les tasques proposades.  
- No haver gaudit en anys anteriors d'una ajuda de mobilitat internacional del CCD en qualsevol de les seues modalitats.  
- La percepció de l'ajuda és incompatible amb les altres ajudes de la Universitat Politècnica de València que cobrisquen despeses per a la mateixa finalitat o destinació.  
  
Quarta. Documentació i termini de presentació de sol·licituds  
El termini de lliurament de les sol·licituds signades comença el mateix dia de la publicació de l'extracte de la convocatòria en el DOGV i finalitza el 12 de març del 2024.  
En cas que queden places desertes després de la resolució d'aquest primer termini, el CCD obri un segon període de presentació de sol·licituds per a les destinacions vacants entre el 15 d'abril i el 3 de maig del 2024.  
  
València, 31 de gener de 2024.- El vicerector d'Internacionalització i Comunicació (p. d. R 27.07.2021 del rector): José Francisco Monserrat del Río.